Wolfgang Staudte

Wolfgang Staudte (født 9. oktober 1906 i Saarbrücken i Tyskland, død 19. januar 1984 i Maribor i Slovenia) var en tysk filmregissør, manusforfatter og skuespiller.

Liv og virke

Bakgrunn
Wolfgang Staudte var sønn av skuespillerparet Fritz Staudte og Mathilde Firmans og vokste opp i Berlin. Etter avsluttet skolegang begynte han i 1923 en lærlingsutdannelse som bilmekaniker og tok eksamen etter toårige ingeniørstudier ved Ingenieur-Akademie Oldenburg med en toårs praksis på Mercedes-Benz og Hansa-verk.

Filmkarriere
Staudtes karrier som regissør begynte på 1930-tallet da han i 1935 laget reklamefilmer og, som en «ildprøve» for unge talenter, laget fire studiofilmer for det halvstatlige Tobis Filmkunst GmbH i 1941. Dessuten arbeidet han som en skuespiller i, blant annet, Veit Harlans propagandafilm Jud Süß (1940). 

Hans første lange spillefilm Akrobat schö-ö-ö-n inscenerte han i 1942/1943. I 1944 ble Staudtes film Der Mann, dem man den Namen stahl forbudt, av ukjente grunner. Deretter tapte han sitt fritak fra soldattjeneste. Det var først etter intervensjon fra intendanten for Schiller-Theater i Berlin, Heinrich George, som insisterte på at Staudte måtte få redigere hans film Das Mädchen Juanita, at en kommandering til fronten ble forhindret mot slutten av 1944.

Staudtes viktigste arbeide kom ti år etter andre verdenskrig, da han arbeidet med DEFA i Øst-Tyskland. Tyngdepunktet i hans arbeide var å løfte frem grensene for tysk nasjonal stolthet. Hans arbeide i antinazistiske filmer, som Morderne er blandt oss (1946), var også en personlig bearbeidelse av hans filmkarriere under nazistene (for han hadde spilt i den antisemittiske filmen Jud Süß).

Etter 1956 arbeidet han i Vest-Tyskland. På 1970-tallet ble hans arbeide ikke lengre betraktet som særlig  moderne. Han gikk over til fjernsyn, og arbeidet på programserier som Der Kommissar og Tatort.

Filmografi i utvalg

Som regissør
1946 : Morderne er blandt oss («Die Mörder sind unter uns»)
1949 : Rotation
1951 : Keiserens undersått («Der Untertan»)
1953 : Sultanens kurer  («Die Geschichte vom kleinen Muck»)
1955 : Ciske - Et barn trenger kjærlighet («Ciske de Rat»)
1957 : Flukten fra fremmedlegionen
1957 : Rose Bernd
1960 : Det siste vitne («Der letzte Zeuge»)
1960 : Livets karusell («Kirmes»)
1964 : En herrereise («Herrenpartie»)

Referanser

Eksterne lenker 
 

Fødsler i 1906
Dødsfall i 1984
Tyske regissører
Tyske skuespillere
Personer fra Saarbrücken
Personer fra Berlin